En o dreito consuetudinario aragonés, os chermanastros d'un hereu teneban papels definius en as vodas de segundas nupcias feitas por Casamiento en Casa, y por capitulacions matrimonials soleban quedar fuera de l'herencio d'a casa t'an que iban a parar con su mai u su pai que se casaba, u tamién nomás podeban heredar si toda la familia de sangre que yera de a casa moriba sin atra descendencia. Asinas se miraba d'evitar que o conchuche forano acudise a la Casa por interés d'a suya propia descendencia y se descuidase con os debers que heba contraiu con a nueva facienda, que se suposa que debeban pasar por debant d'os fillos que tenese d'antes.